Um Jónsmessuna eða dagana 21. – 24. júní nk. verður útivistarhelgin „ Gengið um sveit “ haldin í þriðja sinn í Reykhólahreppi . Um er að ræða lengri og styttri göngur undir leiðsögn sem ættu að hæfa öllum aldurshópum . Föstudagurinn er helgaður börnunum . Á Báta - og hlunnindasýningunni verður börnum boðið að láta teyma undir sér á hesti , einnig er ratleikur og farið í barnagöngu að Staðarfossi . Langa gangan þetta árið verður farin um Hallsteinsnes . Hún er 5 - 7 klukkustunda löng og gefur mikla möguleika á að sjá haferni . Þar að auki eru margvíslegar göngur í boði . Hægt er að kaupa helgarpakka og fjölskyldupakka sem gefur 50% afslátt í sund í laugarnar á Reykhólum og í Djúpadal , í Þaraböðin hjá SjávarSmiðjunni á Reykhólum , á Báta - og hlunnindasýninguna á Reykhólum og á sýninguna hjá Össusetri Íslands í gamla Kaupfélaginu í Króksfjarðarnesi . Þar mun Handverksfélagið Assa jafnframt veita þeim sem taka þátt í göngunum 50% afslátt af kaffi og vöfflum . Þeir sem skrá sig í löngu gönguna eða í tvær stuttar fá einnig afsláttinn . Frekari upplýsingar og verðskrá er hægt að sjá á Facebook síðu gönguhelgarinnar undir nafninu Gengið um sveit og á www.visitreykholahreppur.is . Opið er fyrir skráningar til og með morgundeginum , 20. júní og mælt er með að fólk skrái sig sem fyrst á netfangið info@reykholar.is eða hjá Hörpu Eiríksdóttur í síma 940-1011 . Hægt er að skrá sig í göngur eftir 20. júní , en þá er afsláttur ekki veittur .